คลังไม่เลื่อนเงินคนจนต้องโอนเสร็จ30ธ.ค.
รมว.คลัง สั่งให้แบงก์รัฐจ่ายเงินผู้มีรายได้น้อยให้ทันตามกำหนดเดิมวันที่ 30 ธ.ค.นี้
29 ต.ค. 2565

รมว.คลัง สั่งให้แบงก์รัฐจ่ายเงินผู้มีรายได้น้อยให้ทันตามกำหนดเดิมวันที่ 30 ธ.ค.นี้
นายอภิศักดิ์ ตันติวรวงศ์ รมว.คลัง เปิดเผยว่า ไม่มีความจำเป็นที่ธนาคารเฉพาะกิจของรัฐจะขยายเวลาการจ่ายเงินสวัสดิการให้กับผู้มีรายได้น้อยที่มาลงทะเบียนเพื่อสวัสดิการแห่งรัฐ เพราะการจ่ายให้เสร็จภายในวันที่ 30 ธ.ค.นี้เหมาะสมแล้ว สามารถจ่ายเงินให้ผู้มีรายได้น้อยส่วนใหญ่ เหลือจำนวนน้อยที่อยู่ระหว่างการตรวจสอบสิทธิ
ทั้งนี้ เงินที่ให้คนละ 1,500-3,000 บาท เพราะต้องการให้ผู้มีรายได้น้อยไว้ใช้จ่ายในช่วงเทศกาลปีใหม่ที่จะมาถึง และลดภาระค่าครองชีพให้กับประชาชน ดังนั้นหน่วยงานที่เกี่ยวข้องจะต้องดำเนินการให้แล้วเสร็จตามกำหนด
สำหรับปี 2560 คลังจะเปิดให้ผู้มีรายได้น้อยลงทะเบียนรอบใหม่ในเดือน มี.ค. 2560 เร็วขึ้นจากเดิมที่คาดว่าจะลงทะเบียนในเดือน ก.ค. 2560 เพราะต้องการให้ ทันใช้ระบบการจ่ายเงินสวัสดิการของ รัฐด้วยระบบอิเล็กทรอนิกส์ เบื้องต้นจะออกบัตรประจำตัวให้กับกลุ่มเป้าหมาย เป็นเหมือนกระเป๋าสตางค์ที่ภายในบัตรรัฐจะเติมเงินให้จากสิทธิประโยชน์ที่ได้รับ ตัวบัตรจะมีรูปหน้าตรง ชื่อ และเลขประจำตัวประชาชน 13 หลัก กำกับไว้ เพื่อป้องกันการสวมสิทธิ
น.ส.อาริศรา ธรมธัช รองกรรมการผู้จัดการใหญ่ ธนาคารกรุงไทย กล่าวว่า ธนาคารได้โอนเงินให้แก่ผู้ที่มีรายได้ น้อยแล้ว 855,802 ราย วงเงิน 1,994 ล้านบาท จากผู้มาลงทะเบียนกับธนาคาร  1 ล้านราย